Source: http://docplayer.fi/2218452-Raportti-pohjois-savon-eakr-toiminnan-2007-2013-arviointi-yritysten-kehittamisavustukset-ja-infrahankkeet-vastaanottaja-pohjois-savon-liitto.html
Timestamp: 2018-01-22 23:45:44+00:00
Document Index: 26486411

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

RAPORTTI POHJOIS-SAVON EAKR-TOIMINNAN ARVIOINTI: YRITYSTEN KEHITTÄMISAVUSTUKSET JA INFRAHANKKEET. Vastaanottaja Pohjois-Savon liitto - PDF
RAPORTTI POHJOIS-SAVON EAKR-TOIMINNAN ARVIOINTI: YRITYSTEN KEHITTÄMISAVUSTUKSET JA INFRAHANKKEET. Vastaanottaja Pohjois-Savon liitto
Download "RAPORTTI POHJOIS-SAVON EAKR-TOIMINNAN 2007-2013 ARVIOINTI: YRITYSTEN KEHITTÄMISAVUSTUKSET JA INFRAHANKKEET. Vastaanottaja Pohjois-Savon liitto"
1 Vastaanottaja Pohjois-Savon liitto Asiakirjatyyppi Selvitysraportti Päivämäärä Lokakuu 2014 RAPORTTI POHJOIS-SAVON EAKR-TOIMINNAN ARVIOINTI: YRITYSTEN KEHITTÄMISAVUSTUKSET JA INFRAHANKKEET
2 RAPORTTI POHJOIS-SAVON EAKR-TOIMINNAN ARVIOINTI: YRITYSTEN KEHITTÄMISAVUSTUKSET JA INFRAHANKKEET Päivämäärä 07/10/2014 Laatija Tarkastaja Hyväksyjä Kuvaus Henrik Pekkala, Kalle Lamminmäki Janna Merenniemi Janna Merenniemi Pohjois-Savon EAKR-toiminnan arviointi Ramboll Säterinkatu Espoo T F
3 SISÄLTÖ 1. Toimeksiannon lähtökohdat Selvityksen aineisto 2 2. Yritysten kehittämisavustusten jakauma Toiminnan volyymi Kehittämisavustusten kohdeyritykset Kehittämisavustusten kohdetoimialat 4 3. Sähköinen yrityskysely Kehittämisavustuksen käyttö Vaikutukset yrityksen kasvuun Vaikutukset työllisyyteen 8 4. Yritysanalyysi Liikevaihdon kasvu Kasvuyritykset Liikevoitto Case-kuvaukset Infra-hankkeet Perusrakenteen investointihankkeiden merkitys Pohjois- Savon näkökulmasta Soinlahden teollisuusalueen rakentaminen Keiteleen yritysinfra Lossisaaren matkailu Sermetin teollisuusalueen infran rakentaminen Matkuksen eritasoliittymä Matkuksen-Kylmämäen yritysalueen maa- ja vesirakennustyöt, kaukolämpö ja energiahuollon rakentaminen Kuopion kaupungin matkakeskuksen alueen kehittäminen Nilsiän Tahkon keskustan alueen matkailuinfran kehittäminen Leppävirran kunnan areenainfra Suonenjoen uuden jäteveden puhdistamon infran rakentaminen Yhteenveto perusrakenteen investointitukihankkeiden vaikutuksista 30
4 1. TOIMEKSIANNON LÄHTÖKOHDAT Ramboll Management Consulting Oy toteutti työ- ja elinkeinoministeriölle Manner-Suomen EAKRja ESR-ohjelmien arviointipalveluja rakennerahastokauden aikana. Ramboll Management Consulting Oy toimi rakennerahastokauden aikana Manner-Suomen ESRohjelman toimeenpanon vastuullisena arvioitsijana sekä tuotti EAKR-ohjelman osalta kolme erillistä teema-arviointia, jotka keskittyivät ohjelman hallintojärjestelmän toimivuuteen ja hallinnolliseen taakkaan (teema 1), yritystukien analysointiin (teema 2) sekä alueellisten osaamis- ja innovaatiojärjestelmien kehitykseen (teema 3). Erityisesti EAKR-ohjelman arviointiteemaan kaksi liittyen, Pohjois-Savon liitto tilasi Ramboll Management Consulting Oy:ltä jatkoselvityksen, joka pohjautui työ- ja elinkeinoministeriön teettämän EAKR-arvioinnin aineistoon ja tuloksiin. Jatkoselvityksen tarkoituksena oli syventää jo tehtyä analyysiä uuden aineiston avulla sekä tarkastella Pohjois-Savon maakunnan alueen yritysten kehittämisavustuksia saaneita tahoja yksityiskohtaisemmin. Lisäksi selvityksen tavoitteena oli tarkastella Pohjois-Savon liiton rahoittamien perusrakenteen investointihankkeiden välittömiä ja välillisiä vaikutuksia, joiden tarkastelu oli kansallisen tason arvioinnin rajauksen ulkopuolella. 1.1 Selvityksen aineisto Selvityksen aineistoa on kerätty monesta eri lähteestä. Selvityksen runkoaineisto on muodostunut työ- ja elinkeinoministeriön tätä selvitystä varten toimittamasta TUKI2000-järjestelmän aineistosta, johon on kirjattu koko EAKR-ohjelman yritysten kehittämisavustushankkeiden sisältämiä tausta- ja indikaattoritietoja. Selvityksen tekijät saivat tutkimussuunnitelman perusteella työ- ja elinkeinoministeriöltä luvan aineiston käyttöön rajoitetuin osin. TUKI2000-aineisto tilattiin päättyneiden ja loppuunmaksettujen kehittämisavustushankkeiden osalta Pohjois-Savon osalta. Lisäksi vastaavat tiedot pyydettiin rajoitettua vertailua varten myös Keski-Suomen ja Pohjois- Karjalan maakunnista. TUKI2000-järjestelmän tietojen pohjalta toteutettiin Pohjois-Savon alueen EAKRkehittämisavustuksia saaneille yrityksille suunnattu sähköinen kysely. Sähköisen kyselyn tarkoituksena oli kartoittaa yksityiskohtaisemmin kehittämisavustusten vaikutuksia yritysten liiketoiminnan kehittymiseen. Keskeisiä tarkasteluteemoja olivat erityisesti työllisyysnäkökulma sekä arvioidut vaikutukset yritysten liikevaihdon ja liikevoiton kehitykseen. Vastaavaa yrityskohtaista selvitystä ei oltu toteutettu kansallisen EAKR-arvioinnin yhteydessä. Erityisenä painopisteenä sähköisessä kyselyssä korostettiin työllisyysnäkökulmaa, sillä TUKI2000-järjestelmään oli yritysten kehittämisavustusten hakemuskäsittelyjen ja seurannan avulla kerätty ainoastaan uusien työpaikkojen syntyyn liittyvää informaatiota. 1 Nyt toteutetussa sähköisessä kyselyssä päädyttiin myös tarkastelemaan yritysten arvioita siitä, että miten liiketoiminnan kehittäminen ja yritysten kehittämisavustukset ovat vaikuttaneet olemassa olevien työpaikkojen säilymiseen jo pitkään jatkuneessa huonossa taloudellisessa tilanteessa. Sähköinen kysely lähetettiin kaiken kaikkiaan 211 yritykselle kesäkuussa Vastausaikaa jatkettiin saakka muistutusten avulla ja määräaikaan mennessä kyselyyn vastasin yhteensä 53 yritystä. Pohjois-Savon maakunnan alueella yritysten kehittämisavustusta saaneiden yritysten osalta toteutettiin myös tarkempi tilinpäätösanalyysi. Selvityksen tekijät keräsivät yritysten tilinpäätöksistä liikevaihtoa ja liikevoittoa koskevia tunnuslukuja vuosien ajanjaksolta. 2 Tilinpäätöstiedot kerättiin Suomen Asiakastieto Oy:n toimittamasta Voitto+ - tietokannasta. Pohjois-Savon maakunnan alueen infra-hankkeiden osalta selvityksen yhteydessä tehtyyn tarkasteluun valikoitiin yhteensä 10 hanketta. Näiden osalta toteutettiin infra-hankkeiden suunnitelmien analyysiä sekä haastateltiin infra-hankkeiden välittömien ja välillisten vaikutusten osalta hankkeiden vastuutahoja. 1 Rakennerahastotoiminnan yhtenä keskeisenä tavoitteena on ollut nimenomaan uusien työpaikkojen synnyttäminen, joten tästä syystä tämä on ollut yksi ohjelmatoiminnan keskeisistä avainindikaattoreista. 2 Läheskään kaikkien yritysten osalta eivät patentti- ja rekisterihallitukselle toimitetut tilinpäätöstiedot olleet täydellisiä. Syitä on luonnollisesti monia. Osa yrityksistä oli esimerkiksi saattanut mennä konkurssiin, joutunut yrityskaupan kohteeksi tai vasta aloittaneet liiketoimintansa tarkastelujakson aikana. 2
5 2. YRITYSTEN KEHITTÄMISAVUSTUSTEN JAKAUMA Selvityksen perusaineisto on koostunut työ- ja elinkeinoministeriön toimittamasta TUKI2000- aineistosta. TUKI2000-aineistoon ovat sisältyneet Pohjois-Savon maakunnan osalta EAKRohjelman loppuunmaksetut yrityksen kehittämisavustukset ajanjaksolla Vertailun vuoksi selvityksen tekijät pyysivät myös vastaavaa aineistoa Keski-Suomen sekä Pohjois-Karjalan maakuntien osalta. 2.1 Toiminnan volyymi TUKI2000 -aineiston perusteella myönnettyjen avustusten kokonaisvolyymi oli suurin Pohjois- Savossa, missä myönnettyjen avustusten euromääräinen kokonaissumma oli noin 39,8 miljoonaa euroa. Vastaavasti Pohjois-Karjalassa myönnettyjen avustusten kokonaissumma oli noin 32,5 miljoonaa euroa ja Keski-Suomessa 29,4 miljoonaa euroa. Myönnettyjen kehittämisavustusten kappalemäärät vaihtelivat myös huomattavasti maakunnittain. Keski-Suomessa myönnettyjen kehittämisavustusten (oma EURA-koodi) kokonaismäärä oli 452 kappaletta, Pohjois-Karjalassa 347 kappaletta ja Pohjois-Savossa 282 kappaletta. 3 Kokonaisvolyymista ja kappalemääristä on pääteltävissä jo se, että Pohjois-Savon maakunnan alueella yksittäisten kehittämisavustusten keskimääräinen volyymi on ollut suurempi kuin vertailumaakunnissa. Kuten alla olevassa koontitaulukossa on osoitettu, niin Pohjois-Savon maakunnan alueella yksittäisten kehittämishankkeiden keskikoko on keskiarvolla mitattuna ollut selkeästi suurempi kuin vertailumaakunnissa. Myös mediaanin avulla tarkasteltuna Pohjois-Savon maakunnan alueella myönnettyjen kehittämisavustusten keskikoko on ollut selvästi suurin. Vastaavasti Keski-Suomen alueella kehittämisavustusten keskikoko on selkeästi tarkastelujoukon pienin. Pohjois-Savon ELY-keskuksen näkemyksen mukaan ero ei johdu Pohjois-Savon osalta mistään virallisesta linjauksesta, jossa olisi pyritty välttämään pieniä hankekokoja. Hankearvioinneissa on kuitenkin pyritty kiinnittämään huomiota siihen, että pienillä hankekokonaisuuksilla ei yleisesti ottaen välttämättä saada aikaan riittävää haluttua vaikuttavuutta. Taulukko 1 Myönnettyjen avustusten tunnuslukuja maakunnittain Pohjois-Savo Keski-Suomi Pohjois-Karjala Myönnetyt avustukset, Myönnetyt avustukset, kpl 282 kpl 452 kpl 347 kpl Avustusten keskiarvo Avustusten mediaani (keskiluku) Toimipaikkoja alueella yhteensä Kehittämisavustusten kohdeyritykset TUKI2000-aineisto antaa myös mahdollisuuden analysoida tuettujen yritysten tilaa siinä vaiheessa, kun kehittämistoimenpiteet olivat käynnistymässä. Kuten alla oleva taulukko osoittaa, Pohjois-Savon maakunnan ja verrokkimaakuntien yritysten välillä on selkeitä eroavaisuuksi. Tuettujen yritysten perustamisvuoden tarkastelu osoittaa, että Pohjois-Savossa on myönnetty yritystukia selkeästi nuoremmalle yritysjoukolle kuin verrokkimaakunnissa. 4 Tuettujen yritysten perustamisvuoden mediaaniluku oli Pohjois-Savossa 2009, kun taas vastaava luku Keski-Suomessa oli vuosi 2000 ja Pohjois-Karjalassa vuosi Kehittämisavustusten kokonaismäärä ei suoraan kerro tuettujen yritysten määrää, sillä sama yritys on voinut saada useampaan kertaan kehittämisavustusta (erillinen EURA-koodi) 4 Pohjois-Savon ELY-keskuksen osalta on huomioitu se, että ohjelmatasolla painopisteenä on ollut alkavien ja nuorien yritysten kehittämistoimenpiteiden rahoitus. Tämä ei kuitenkaan tarkoita sitä, etteikö ohjelmatoiminnalla olisi rahoitettu myös jo toimintansa vakiinnuttaneita, mutta uudistusmishaluisia yrityksiä. 3
6 Tarkastelu antaa aihetta olettaa, että Pohjois-Savossa yritysten kehittämisavustuksia on kohdennettu selkeämmin toimintansa alkuvaiheessa olevaan yritystoimintaan. Myös tuettujen yritysten liikevaihdon osalta löytyy melko suuria eroavaisuuksia. Liikevaihdon keskiarvon tarkastelu osoittaa, että Keski-Suomessa tuettujen yritysten joukossa on ollut selkeimmin mukana myös suuria yrityksiä, sillä keskimääräinen liikevaihto tällä mittarilla on peräti 11,7 miljoonaa euroa. Vastaavasti Pohjois-Savossa keskiarvo on noin 3,8 miljoonaa euroa ja Pohjois-Karjalassa 2,0 miljoonaa euroa. Keskiarvon tarkastelu antaa kuitenkin harhaanjohtavan kuvan siinä mielessä, että yksittäiset isot yritykset nostavat tunnuslukua suhteettoman korkeaksi. Omalta osaltaan korkea keskiarvo kertoo kuitenkin tuettujen isojen yritysten määrästä. Liikevaihdon mediaanin tarkastelu sen sijaan kertoo yrityspopulaatiosta tarkemmin. Mediaanin tarkastelu osoittaa, että Pohjois-Savossa yritysten koko on itse asiassa ollut liikevaihdon osalta selvästi verrokkimaakuntia suurempi. 5 Tuettujen yritysten liikevaihdon mediaani oli Pohjois-Savossa euroa, Keski-Suomessa euroa sekä Pohjois-Karjalassa euroa. Tuettujen yritysten keskimääräisen henkilömäärän tarkastelu tuo esiin jo yllämainitun problematiikan eli Keski-Suomen keskiarvolukua värittävät useiden yksittäisten isompien yritysten suuret henkilömäärät. Mediaanin tarkastelu antaa tässäkin suhteessa siis luotettavamman kuvan. Kuten alla oleva taulukko osoittaa, niin Pohjois-Savossa tuettujen yritysten koko on myös henkilömäärällä mitattuna ollut verrokkimaakuntia suurempi. Tämä on toki oletettavaakin yllä käsitellyn liikevaihtotarkastelun perusteella. Tuetun yrityksen keskimääräinen henkilöstömäärä oli Pohjois-Savossa yhdeksän henkilöä ja Keski-Suomessa sekä Pohjois-Karjalassa viisi henkilöä. Taulukko 2 Myönnettyjen avustusten kohteiden tunnuslukuja 6 maakunnittain Tuettujen yritysten perustamisvuosi (mediaani) Yritysten keskimääräinen liikevaihto (keskiarvo) Yritysten keskimääräinen liikevaihto (mediaani) Yritysten keskimääräinen henkilömäärä (keskiarvo) Yritysten keskimääräinen henkilömäärä (mediaani) Pohjois-Savo Keski-Suomi Pohjois-Karjala Kehittämisavustusten kohdetoimialat Kehittämisavustusten kohdentumista toimialoittain on tarkasteltu kansallisella ja maakunnallisella tasolla Ramboll Management Consulting Oy:n työ- ja elinkeinoministeriölle toteuttamassa EAKRohjelman kansallisessa arviointiraportissa. Tässä selvityksessä vastaavaa tarkastelua on viety hieman syvemmälle Pohjois-Savon ja verrokkimaakuntien osalta. Alla olevassa taulukossa on koottu yhteen päätoimialoittain myönnettyjen kehittämisavustusten jakauma eri maakunnissa. Kuten kuviosta käy hyvin ilmi, valtaosa kehittämisavustuksista on kohdentunut nimenomaan teollisuuden toimialoilla toimiviin yrityksiin. Kehittämisavustusten kokonaisvolyymiin suhteutettuna teollisuuden alan yritysten osuus kehittämisavustuksista oli Pohjois-Savossa 61,1 prosenttia, Keski-Suomessa 60,8 prosenttia sekä Pohjois-Karjalassa 55,9 prosenttia. Pohjois-Savon osalta teollisuuden päätoimialan lisäksi kehittämisavustusta on kohdennettu erityisesti kiinteistöalalle toimiville yrityksille. Tämä toimiala viittaa kuitenkin Pohjois-Savon ja vertailumaakuntien osalta siihen, että avusuksia on suunnattu joko kunnille tai niiden omistamille teol- 5 Myöskään tämä ei ole ollut tietoinen valinta Pohjois-Savon ELY-keskuksen toimesta. 6 Esitetyt tunnusluvut perustuvat TUKI2000-aineistoon, johon on kerätty tiedot tukiprosessin hakuvaiheen yhteydessä 4
7 lisuuskyläyhtiöille, joiden tarkoituksena on vuokrata toimitiloja ns. tukikelpoisille pk-yrityksille. 7 Muita merkittäviä tuettuja toimialoja ovat olleet kaivostoiminta- ja louhinta, ammatillinen, tieteellinen ja tekninen toiminta sekä julkinen hallinto. Alla olevaan taulukkoon on tummennettu niitä toimialoja, joissa yritysten kehittämisavustusten määrä ylittää miljoona euroa. Taulukosta voidaan havaita se, että erityisesti Keski-Suomessa yritysten kehittämisavustusta on jaettu isompia tukimääriä useammalle toimialalle muita maakuntia enemmän. Taulukko 3 Kehittämisavustusten jakauma toimialoittain Pohjois-Savo Keski-Suomi Pohjois-Karjala A Maa- metsä- ja kalatalous B Kaivostoiminta ja louhinta C - Teollisuus D Sähkö-, kaasu-, lämpö E Vesihuolto- viemäri-, jäte F Rakentaminen G Tukku ja vähittäiskauppa H Kuljetus ja varastointi I Majoitus- ja ravitsemus J Informaatio ja viestintä K Rahoitus- ja vakuutus L Kiinteistöala M Ammatillinen, tieteellinen ja teknillinen toiminta N Hallinto- ja tukipalvelu O Julkinen hallinto P Koulutus Q Terveys- ja sosiaalipalvelut R Taiteet, viihde, virkistys S Muu palvelutoiminta Yhteensä SÄHKÖINEN YRITYSKYSELY 3.1 Kehittämisavustuksen käyttö Selvityksen yhteydessä toteutettuun sähköiseen yrityskyselyyn vastasi siis 53 alueen yritystä, jotka olivat edellisen rakennerahastokauden aikana saaneet EAKR-ohjelmasta yritysten kehittämisavustusta. EAKR-ohjelmasta myönnetty yritysten kehittämisavustus on voinut muodostua joko investointimuotoisesta tuesta tai kehittämistuesta. Investointitukea on tyypillisesti käytetty yritysten uudistumisen tai laajentumisen yhteydessä tehtäviin rakennus-, kone-, tai laiteinvestointeihin. Kehittämistuki sen sijaan koostuu joko yrityksen henkilöstön osaamisen kehittämistoimista tai yrityksen liiketoimintaa muuten tukevista asiantuntijapalveluista. Yrityksillä on ollut mahdollista hakea EAKR-ohjelmasta joko molempia tai jompaakumpaa. Alla olevassa kuviossa on koottu yhteen sähköiseen kyselyyn vastanneiden yritysten vastausjakauma sen suhteen, mitä instrumenttia he ovat käyttäneet. Kuten vastauksista käy ilmi, niin investointituen käyttö on ollut yrityksillä hieman suurempaa kuin kehittämistuen käyttö. 7 Toiminnan tarkoituksena ei siis ole ollut rahoittaa suoraan toimitilojen vuokrausliiketoimintaa, vaan tukea kasvu- ja kehityskelpoisten pk-yritysten liiketoiminnan kehittymistä toimitilaratkaisuja edistämällä. 5
8 Kuvio 1: Kyselyyn vastanneiden yritysten jakauma eri kehitysinstrumenttien suhteen Vastanneista yrityksistä pelkästään investointitukea käyttäneiden määrä oli 22 yritystä. Vastaavasti pelkästään kehittämistukea ilmoitti käyttäneensä yhteensä 13 yritystä. Vastausjoukon yrityksistä 16 eli noin 30 prosenttia oli käyttänyt sekä investointitukea että kehittämistukea. Taulukko 4: Yritysten instrumenttien käytön jakauma Instrumentin käyttö Yritysten määrä Vain investointituki 22 Vain kehittämistuki 13 Molemmat Vaikutukset yrityksen kasvuun Kyselyssä yrityksiä pyydettiin arvioimaan millainen vaikutus tehdyllä investoinnilla tai kehittämistoimenpiteellä oli yrityksen kasvuun. Kuten alla olevasta kuviosta käy ilmi, niin tehtyjen toimenpiteiden vaikutusten arvioidaan yritysten näkemysten perusteella olleen varsin merkittäviä. Vastaajajoukosta 51 prosenttia arvioi, että tehdyllä investoinnilla tai kehittämistoimenpiteellä on ollut joko erittäin suuri tai suuri merkitys yrityksen liiketoiminnan kasvuun. Vastaavasti suurin yksittäinen joukko (39 prosenttia) arvioi kehittämistoimenpiteellä olleen kohtalainen merkitys yrityksen kasvuun. Ainoastaan yksi yritys arvioi, että toimenpiteillä ei olisi ollut minkäänlaista vaikutusta yrityksen liiketoiminnan kasvuun. Kuvio 2: Yritysten arvioita kehittämistoimenpiteiden vaikutuksista liiketoiminnan kasvuun 6
9 Alla olevassa kuviossa on ristiintaulukoitu yritysten näkemyksiä kehittämistoimenpiteiden vaikutuksista käytetyn instrumentin suhteen. Kuvion perusteella voidaan arvioida, että ne yritykset, jotka ovat käyttäneet tai saaneet sekä kehittämistukea että investointitukea, arvioivat tehdyn kehittämistoimenpiteen vaikuttaneen eniten yrityksen kasvuun. Sen sijaan ne yritykset, jotka ovat käyttäneet vain kehittämistukea arvioivat kehittämistoimenpiteiden vaikutusten olleen kaikkein maltillisimpia. Vastaavasti pelkästään investointitukea käyttäneet asettuvat tälle välille. Vaikka osajoukot jäävät tässä tarkastelussa varsin pieniksi ja tilastollinen epävarmuus kasvaa, voidaan intuitiivisestikin ajatella tuloksen seuraavan EAKR-ohjelman yritystukien myöntämisen vaikutuslogiikkaa. Niissä kehittämistoimenpiteissä, joissa tehtyyn investointiin kytketään myös henkilöstön osaamisen kehittämistä tai liiketoiminnan muita kehittämistoimenpiteitä, näytetään tämän tiedon valossa saavutettavan eniten hyötyjä. Kuvio 3: Yritysten arvioita kehittämistoimenpiteiden vaikutuksista liiketoiminnan kasvuun Sähköiseen kyselyyn vastanneita yrityksiä pyydettiin myös arvioimaan lukuina, kuinka suuret kokonaisvaikutukset (kumulatiiviset) kehittämistoimenpiteillä (tuen saamisesta / kehittämistoimenpiteen aloittamisesta nykyhetkeen) on ollut yrityksen liikevaihdon tai liikevoiton kehitykseen. Liikevaihdon osalta vastausjakauman vaihteluväli oli prosentin välillä. Keskimäärin yritykset arvioivat kehittämistoimenpiteen kumulatiivisen vaikutuksen olleen liikevaihdon kasvun osalta 59,7 prosenttia. Keskiarvon tarkastelu ei suuren vaihteluvälin vuoksi anna kuitenkaan kovin luotettavaa kuvaa. Vastausjakauman mediaani sen sijaan oli 35 prosenttia, mitä voidaan pitää varsin korkeana. Vastanneista 53 yrityksestä 22 arvioi liikevaihdon kumulatiivisen kasvun olleen yli 50 prosenttia. Liikevoiton osalta vastausten vaihteluväli oli prosentin välillä. Keskimäärin yritykset arvioivat kehittämistoimenpiteen kumulatiivisen vaikutukseen olleen liikevoiton kasvun osalta 33,0 prosenttia. Vastausjakauman mediaani oli 20 prosenttia, jota voidaan pitää luotettavampana keskilukuna jakauman ollessa näin iso. Selvää on, että yksittäisen yritystuen merkitystä kehittämistoimenpiteen seurauksista on vaikeaa tunnistaa. Lähtökohta parhaassa tapauksessa on se, että yrityksellä on halua kehittää toimintaansa ja suunnitelmat kehittämistoimenpiteen läpiviemiseksi. Julkinen yritystuki tarjoaa ideaalitapauksessa lisäarvoa parantamalla kehittämistoimenpiteen toimeenpanoa joko laajuuden tai laadun suhteen tai esimerkiksi nopeuttamalla kehittämistoimenpiteen toteutusaikaa. Keskeinen 7
10 kysymys yritystukien osalta onkin niiden tarjoama additionaliteetti eli lisäarvo kehittämistoimenpiteen eri elementteihin. Sähköiseen kyselyyn vastanneita yrityksiä pyydettiinkin arvioimaan EAKR-kehittämisavustuksen vaikutuksia lisäarvon (additionaliteetti) näkökulmasta. Vastaajista vain neljä prosenttia arvioi, että kehittämistoimenpide olisi toteutettu myös ilman kehittämisavustusta ja samassa mittakaavassa. Valtaosa vastaajista (74 prosenttia) arvioi, että kehittämisavustuksen vipuvaikutus näkyi ennen kaikkea siinä, että se mahdollisti kehittämistoimenpiteen laajemman (tai laadukkaamman) toteutuksen tai nopeutti kehittämistoimenpiteen käynnistämistä. Pitkään jatkuneessa huonossa taloudellisessa tilanteessa voidaan olettaa, että yritystukien merkitys korostuu nimenomaan juuri näillä osa-alueilla vaikuttamalla muun muassa käytettävän rahoituksen määrään tai muiden rahoituslähteiden saamiseen. Kyselyyn vastanneista yrityksistä 23 prosenttia arvioi myös, että kehittämisavustuksella oli niin sanotusti maksimaalinen vaikutus kehittämistoimenpiteeseen. Tällä tarkoitetaan sitä, että yrityksen arvion mukaan investointia tai kehittämistoimenpidettä ei olisi toteutettu, jos kehittämisavustusta ei olisi saatu. Kuvio 4: Yritysten arvioita kehittämisavustuksen vaikutuksesta kehittämistoimenpiteeseen 3.3 Vaikutukset työllisyyteen Rakennerahastotoiminnan kannalta keskeistä on parantaa Euroopan unionin alueen kilpailukykyä ja luoda uusia työpaikkoja. Uusien työpaikkojen syntyminen onkin ollut rakennerahastotoiminnan keskeinen läpileikkaava teema usean ohjelmakauden ajan. Vähemmälle tarkastelulle on kuitenkin jäänyt se, että mikä vaikutus kehittämisavustuksilla on olemassa olevien työpaikkojen säilymiseen erityisesti koko rakennerahastokauden aikana vallinneessa heikossa taloudellisessa tilanteessa. Sähköisessä kyselyssä Pohjois-Savon alueen yrityksiä pyydettiin ottamaan kantaa kehittämistoimenpiteiden vaikutuksiin suhteessa työpaikkojen säilyttämiseen ja uusiin rekrytointeihin. Kuten alla olevasta kuviosta käy ilmi, niin valtaosa vastanneista yrityksistä arvioi, että tehdyllä investoinnilla tai kehittämistoimenpiteellä on ollut vaikutusta heidän yrityksessään työpaikkojen säilymiseen. Ainoastaan 12 prosenttia arvioi, että tällaisia vaikutuksia ei ole ollut. Yrityksiä pyydettiin myös arvioimaan henkilötyövuosina, mitkä ovat olleet tehtyjen kehittämistoimenpiteiden vaikutukset säilytettyjen työpaikkojen osalta. Vastausjakauma oli varsin lavea eli yksittäiset yritykset arvioivat kehittämistoimenpiteiden säilyttäneen 0-70 henkilötyövuotta omassa yrityksessään. Keskilukuina tarkasteltuna vastausten keskiarvo oli 9,8 henkilötyövuotta ja vastaavasti mediaani 5 henkilötyövuotta. Vastausten kumulatiivinen tarkastelu osoittaa, että arvioi- 8
11 den perusteella toteutettujen kehittämistoimenpiteiden työpaikkoja säilyttävä vaikutus oli 45 yrityksen osalta yhteensä 439 henkilötyövuotta. Kuvio 5: Kehittämistoimenpiteiden vaikutukset työpaikkojen säilymiseen Vastaavaa tarkastelua voidaan suhteuttaa myös uusien työpaikkojen syntyyn. Kuten alla olevasta kuviosta käy ilmi kyselyyn vastanneet yritykset arvioivat kehittämistoimenpiteiden vaikuttaneen uusien työpaikkojen syntyyn hieman vähemmän kuin olemassa olevien työpaikkojen säilymiseen. Vastausjakaumien ero on 20 prosenttiyksikköä. Henkilötyövuosina tarkasteltuna kyselyyn vastanneet Pohjois-Savon yritykset arvioivat tehtyjen kehittämistoimenpiteiden luoneen yrityksissään uusia työpaikkoja 0-22 henkilötyövuoden välillä. Keskilukuina tarkasteltuna vastausten keskiarvo oli 7,1 henkilötyövuotta ja vastaavasti mediaani 3 henkilötyövuotta. Vastausten kumulatiivinen tarkastelu osoittaa, että arvioiden perusteella toteutettujen kehittämistoimenpiteiden työpaikkoja lisäävä vaikutus oli 41 yrityksen osalta yhteensä 291 henkilötyövuotta. Kuvio 6: Kehittämistoimenpiteiden vaikutukset työpaikkojen syntyyn Työllisyystarkastelun osalta voidaan toteuttaa myös hiukan arviointia. TUKI2000-listauksessa oli mukana kaiken kaikkiaan 211 yritystä, joille sähköinen kysely Pohjois-Savon alueella lähetettiin. Keskilukutarkastelun mukaan säilytettyjen työpaikkojen mediaani oli viisi henkilötyövuotta ja vastaavasti luotujen työpaikkojen mediaani kolme henkilötyövuotta. Selvityksen tekijöiden yritys- 9
12 ten tilinpäätösanalyysi paljasti, että 211 yrityksestä 26 oli asetettu konkurssitilaan tarkastelujakson aikana. Jos oletetaan, että jäljelle jäänyt yritysjoukko eli 185 yritystä kokonaisuutena noudattaisivat selvityskyselyyn vastanneiden yritysten tulosten jakaumaa ja keskilukuja työpaikkojen säilyttämisen ja uusien työpaikkojen luomisen osalta, niin voidaan arvioida, että tehtyjen kehittämistoimenpiteiden työpaikkoja säilyttävä vaikutus olisi ollut noin 925 henkilötyövuotta ja vastaavasti uusia työpaikkoja luova vaikutus 555 henkilötyövuotta. Koska jakauma on vino, on mediaaniluvun lisäksi syytä ottaa arvioon mukaan myös keskiarvotarkastelu. Keskilukutarkastelun mukaan säilytettyjen työpaikkojen keskiarvo oli 9,8 henkilötyövuotta ja vastaavasti luotujen työpaikkojen keskiarvo 7,1 henkilötyövuotta. Jos edelleen oletetaan, että jäljelle jäänyt yritysjoukko eli 185 yritystä kokonaisuutena noudattaisivat selvityskyselyyn vastanneiden yritysten tulosten jakaumaa, niin voidaan arvioida, että tehtyjen kehittämistoimenpiteiden työpaikkoja säilyttävä vaikutus olisi ollut noin 1813 henkilötyövuotta ja vastaavasti uusia työpaikkoja luova vaikutus 1313 henkilötyövuotta. Kokonaisuutena arvioinnin haarukka säilytettyjen työpaikkojen osalta on siis henkilötyövuotta ja vastaavasti luotujen työpaikkojen osalta henkilötyövuotta. Näihin arvioihin on kuitenkin syytä suhtautua varovaisesti ns. suuntaa-antavina arvioina, sillä ne sisältävät oletuksia, joita ei voida todentaa. Luvuissa ei ole myöskään huomioitu uusien työpaikkojen välillisiä työllisyysvaikutuksia. TUKI2000-järjestelmään on syötetty hankkeita koskevaa indikaattoritietoa sekä hankkeen myöntövaiheessa että maksuvaiheessa. Työllisyyden osalta indikaattoritietona on tarkasteltu uusien työpaikkojen syntymistä. Pohjois-Savon yrityshankkeiden osalta hankkeiden myöntövaiheessa arvio kaikkien yrityshankkeiden yhteenlasketuista uusista työpaikoista oli yhteensä 1283 henkilötyövuotta. Maksuvaiheen osalta vastaava kokonaisarvio oli 1374 henkilötyövuotta. 4. YRITYSANALYYSI TUKI2000-seurantajärjestelmän indikaattoritietoihin on syötetty runsaasti kehittämishankkeiden oletettuihin vaikutuksiin liittyvää informaatiota. Indikaattorijärjestelmä ei kuitenkaan sisällä jälkiseurantadataa, vaikka järjestelmä mahdollistaa seurantadatan syöttämisen tietoihin. Tässä luvussa on tarkasteltu osittain rinnakkain TUKI2000-järjestelmään syötettyjä ennakkoarvioita ja tarkasteltu niitä suhteessa tilinpäätösanalyysien tuottamaan aineistoon. 4.1 Liikevaihdon kasvu Selvityksen tekijät keräsivät Pohjois-Savon osalta EAKR-ohjelmasta kehittämisavustusta saaneiden yritysten liikevaihtotietoja vuosien väliseltä ajalta. Pohjois-Savon kehittämisavustusta saaneista yrityksistä 140 oli kasvattanut tarkastelujakson aikana liikevaihtoaan ja vastaavasti 48 yrityksen liikevaihto oli laskenut. 8 Tulosta voidaan pitää varsin hyvänä ottaen huomioon yleisen heikon taloudellisen tilanteen. 8 Tarkastelussa on huomioitu tarkastelujaksolla yrityksen ensimmäisen ja viimeisimmän tilinpäätöksen mukainen liikevaihto 10
13 Kuvio 7: Liikevaihtoa kasvattaneiden ja vähentäneiden yritysten lukumäärä Liikevaihdon kasvun määrää tarkasteltiin tilinpäätösten yhteydessä vuosittaisen liikevaihdon keskimääräisen kasvuprosentin avulla. Tarkastellun yritysjoukon liikevaihdon keskimääräisen vuosikasvun keskiarvo oli 21,1 prosenttia ja liikevaihdon kasvun keskimääräisen vuosikasvun mediaani oli 4,8 prosenttia. Ero selittyy luonnollisesti sillä, että tarkastelujakson aikana osa yrityksistä on onnistunut kasvattamaan liikevaihtoaan prosentuaalisesti merkittävästi. Toimialakohtaiseen tarkasteluun otettiin 40 eniten liikevaihtoaan kasvattanutta yritystä. Nämä yritykset koostuivat joukosta, joka oli tarkastelujakson aikana onnistunut keskimäärin kasvattamaan liikevaihtoaan yli 30 prosenttia. Valtaosa oli kuitenkin henkilömäärältään hyvin pieniä yrityksiä, jotka eivät täytä tässä selvityksessä käytettyä kasvuyrityksen määritelmää, jota on tarkasteltu seuraavassa luvussa. Eniten liikevaihtoaan kasvattaneiden 40 yrityksen toimialajakauma on listattu alla olevaan taulukkoon. Taulukko 5: Eniten liikevaihtoaan kasvattaneiden yritysten toimialajakauma Toimiala Yritysten lukumäärä Tarkennus C Teollisuus 16 Metallituotteiden valmistus (25), Muiden ei-metallisten mineraalituotteiden valmistus (23), Tietokoneiden sekä elektronisten ja optisten tuotteiden valmistus (26) Arkkitehti- ja insinööripalvelut M Ammatillinen, tieteellinen ja (71), Tieteellinen tutkimus ja kehittäminen (72), Liikkeenjohdon 7 tekninen toiminta konsultointi (70) Hallinto- ja tukipalvelut liikeelämälle N Hallinto- ja tukipalvelutoiminta 6 (82), Matkatoimistojen palvelut (79) Q Terveys- ja sosiaalipalvelut 3 Terveyspalvelut (86), Sosiaalihuollon laitospalvelut (87) R Taiteet, viihde ja virkistys 3 Kirjastojen, arkistojen ja museoiden toiminta (91), Urheilutoiminta sekä huvi- ja virkistyspalvelut (93) J Informaatio ja viestintä 2 Ohjelmistot, konsultointi ja siihen liittyvä toiminta (62) L Kiinteistöalan toiminta 1 Omien tai Leasing kiinteistöjen vuokraus ja hallinta (682) G Tukku- ja vähittäiskauppa 1 Tukkukauppa (46) S Muu palvelutoiminta 1 Muut henkilökohtaiset palvelut (96) 11
14 TUKI2000-järjestelmään on myös koottu ennakkoarvioita oletetusta liikevaihdon kasvusta. Myöntövaiheessa ennustetun liikevaihdon kasvuprosentin keskiarvo oli koko yritysjoukolla 96 prosenttia ja vastaavasti mediaani 38 prosenttia. Maksuvaiheessa vastaava arvioluku oli keskiarvon osalta 95 prosenttia ja mediaani 32 prosenttia. TUKI2000-järjestelmään ei ole kuitenkaan tunnistetietoihin identifioitu tarkastelujakson pituutta. Tältä osin näiden arvioiden vertaaminen todellisiin liikevaihdon kokonaiskasvulukuihin ei välttämättä ole relevanttia. 4.2 Kasvuyritykset Kasvuyrittäjyyden tutkimus on lisääntynyt viime aikoina. Muun muassa työ- ja elinkeinoministeriö on nostavat kasvuyritysselvityksessään esille kasvuyritysten merkityksen talouden uudistumisessa 9. Kasvuyritysten on lukuisissa tutkimuksissa havaittu tuottavan hyvin merkittävän osan liikevaihdon ja työllisyyden kasvusta eri aloilla. Kasvuyritysten on havaittu luovan muuta yrityspopulaatiota enemmän uusia työpaikkoja sekä talouskasvua. Yritysten kasvun epäsuoria vaikutuksia pitkällä aikavälillä ovat tuottavuuden kasvu ja tästä seuraava hyvinvoinnin lisääntyminen. Tässä työssä tarkasteltiin kasvuyritysten osuutta yrityspopulaatiosta soveltamalla OECD:n kasvuyritysten määritelmää. Tietoaineiston puutteellisuuden vuoksi pyrittiin yleisemmän yritysten henkilöstön kasvun tarkastelun sijaan tunnistamaan kasvuyrityksiä yrityspopulaation liikevaihdon kasvua tarkastelemalla. Tämä on OECD:n mukaan toinen - joskin esimerkiksi Suomessa harvemmin sovellettu - tapa tunnistaa kasvuyrityksiä yrityspopulaatiosta 10. OECD (2010) määrittelee nopean kasvun yritykset ("high-growth enterprises") seuraavasti: Kaikki yritykset, jonka vuosittainen kasvu on enemmän kuin 20 %, kolmen vuoden ajalta, ja jotka työllistävät 10 tai enemmän työntekijää havaintojakson alussa. Kasvua mitataan työntekijämäärää ja liikevaihtoa mittaamalla. Yllä esiteltyä määritelmää väljemmin soveltaen, selvityksen kohteena olevista kehittämisavustuksia saaneista yrityksistä, 10 täyttää yllämainitut kasvuyrittäjyyden kriteerit. Suhteutettuna tukea saaneiden yritysten kokonaismäärään voidaan todeta, että kasvuyritysten osuus on ollut noin 4 prosenttia, mikä on hyvin lähellä kansallista keskiarvoa (4,4 %) 11. Alla olevassa taulukossa on esitetty tunnistettujen kasvuyritysten osalta keskeisiä avainlukuja. 9 Työ- ja elinkeinoministeriö. (2012). Kasvuyrityskatsaus OECD. (2010). High-Growth Enterprises. What Governments Can Do to Make a Difference. 11 Työ- ja elinkeinoministeriö. (2012). Kasvuyrityskatsaus